পোড়া খাবারের ডেলা ছড়িয়ে চারপাশে। সকালের জন্য, গুছিয়ে তুলে রাখা ছিল। কিন্তু সেসব এখন ছাই। পাতিপুকুরে ধ্বংস্তূপের মাঝে বহু জায়গায় দেখা গেল এমনই ছবি। মাসকাবারি বাজার যা করা ছিল, তা এক লহমায় শেষ।
 ওয়েব ডেস্ক : পোড়া খাবারের ডেলা ছড়িয়ে চারপাশে। সকালের জন্য, গুছিয়ে তুলে রাখা ছিল। কিন্তু সেসব এখন ছাই। পাতিপুকুরে ধ্বংস্তূপের মাঝে বহু জায়গায় দেখা গেল এমনই ছবি। মাসকাবারি বাজার যা করা ছিল, তা এক লহমায় শেষ। গ্যাস ওভেনটি পর্যন্ত আগুনে পুড়ে, বেঁকেচুরে এককোণে পড়ে রয়েছে। ছড়িয়ে-ছিটিয়ে,ঝলসানো খাবার। খাওয়ার লোক নেই। অথচ পেটের জ্বালাতেই দিনরাত এক করছেন এই মানুষগুলি। ভোরে উঠে কাজে বেরিয়ে পড়া, রোজকার রুটিন। আজও বেরোতেন এরা। কিন্তু সব হিসেব উল্টে দিয়েছে,এই অগ্নিকাণ্ড। মাথার ওপর আর ছাদ নেই। ঝলসানো রুটি একপাশে পড়ে। আজ আর সেদিকে তাকানোর ফুরসতটুকুও নেই কারোর।